Translate the text from Welsh to English.



 
Bydd DTR Medical yn ymuno ag ugain o gwmnïau eraill sydd eisoes wedi cofrestru i arddangos ar stondin Llywodraeth Cymru ym Medica 2016 \- y nifer uchaf erioed.

Medica (14\-17 Tachwedd) yw’r prif ffair fasnachol feddygol y byd, a gynhelir yn flynyddol yn Dusseldorf, ac mae’n ddyddiad allweddol yng nghalendr cwmnïau gwyddorau bywyd yng Nghymru er mwyn arddangos ystod o wasanaethau a chynnyrch arloesol llwyddiannus.

Anogir unrhyw gynrychiolwyr sy’n bwriadu ymuno â thaith fasnachol Llywodraeth Cymru i wneud cais cyn gynted ag y bo modd gan mai’r dyddiad cau ar gyfer ceisiadau yw 15 Gorffennaf.

Dywedodd Ysgrifennydd y Cabinet dros yr Economi, Ken Skates: 


> “Medica yw un o brif ddigwyddiadau cwmnïau gwyddorau bywyd yng Nghymru ac mae’n sicr yn creu canlyniadau. Dyma’r arddangosfa fwyaf poblogaidd o raglen masnachu tramor Llywodraeth Cymru o bell ffordd, gyda nifer o gwmnïau fel DTR Medical yn cofrestru tro ar ôl tro.”
> 
> “Mae Llywodraeth Cymru’n ymrwymedig i gefnogi twf busnesau, ac mae digwyddiadau fel Medica yn chwarae rhan hanfodol o ran helpu busnesau i gael mynediad at farchnadoedd newydd drwy fasnachu’n rhyngwladol. Cefnogir hyn gan ein rhaglen cymorth allforio helaeth sy’n cynnig ystod eang o gymorth a chyngor i gwmnïau.”

Yn ogystal â sicrhau gwerthiannau o tua £388,000 ym Medica 2015, cynhaliodd DTR Medical hefyd dros 90 o gyfarfodydd yn ystod y digwyddiad,  gyda’u cwsmeriaid, dosbarthwyr, cyflenwyr a’r cyfranogwyr.

Dywedodd y Rheolwr Gyfarwyddwr Andrew Davidson fod DTR Medical wedi arddangos ym Medica bob blwyddyn ers ei sefydlu yn 2005, ac fe ddisgrifiodd y cyfuniad o arddangosfa a man cyfarfod a ddarparwyd gan Lywodraeth Cymru fel lle ardderchog.


> “O ganlyniad i’r gefnogaeth a gawsom yn ystod y deng mlynedd ers i ni fod yn rhan o hyn, gallwn weld enillion sylweddol o ran gwerth, sy’n cyfrannu at ein cynlluniau ar gyfer y dyfodol.”

Bydd cwmni Frio Ltd o Hwlffordd yn arddangos am y pumed flwyddyn yn olynol, ac yn hyrwyddo eu hamrywiaeth unigryw o waledi meddyginiaeth sydd â’u patent eu hunain ac sy’n cadw inswlin, pinnau sioc anaffylactig a meddyginiaeth arall sy’n sensitif i dymheredd, yn oer am ddyddiau.

Wedi iddynt arallgyfeirio i’r farchnad awyr agored a hamdden y llynedd, fe enillodd y ‘Zipper Cooling Wallet’ ar gyfer y rhai sy’n defnyddio inswlin,  wobr cynnyrch cyffredinol y flwyddyn yng Ngwobrau Diwydiant Awyr Agored y Deyrnas Unedig 2016 yn ddiweddar.

Dywedodd y Rheolwr Gyfarwyddwr, Chris Wolsey: 


> “Mae ein presenoldeb ym Medica wedi bod yn ffactor bwysig yn ein datblygiad ni fel busnes, ac mae wedi trawsnewid Frio i fod yn gwmni rhyngwladol sy’n allforio ar draws y byd. Mae cefnogaeth Llywodraeth Cymru a’n rheolwr datblygu busnes wedi ein helpu ni i dorri tir newydd o safbwynt marchnadoedd byd\-eang, ac o hynny wedi sicrhau dyfodol y cwmni a’i holl weithwyr."







Translation:


 
DTR Medical joins twenty other companies that have already signed up to exhibit on the Welsh Government’s stand at Medica 2016 – the largest contingent to date.Medica (14\-17 November) is the world’s leading medical trade fair that takes place annually in Dusseldorf and is a key date in the calendar for Welsh life science companies to launch and showcase a range of innovative award winning products and services.

Delegates wishing to join the Welsh Government trade mission are urged to apply as soon as possible as the deadline for applications is July 15\.

Cabinet Secretary for the Economy Ken Skates said: 


> “Medica is one of the top events for life science companies in Wales and certainly delivers results. It is by far the best attended exhibition in the Welsh Government’s overseas trade programme with many companies like DTR Medical signing up year after year.
> 
> “The Welsh Government is committed to supporting business growth and events like Medica play a vital role in helping businesses access new markets by trading internationally. This is backed by our extensive export support programme that offers companies a wide range of help and advice.”

In addition to securing sales of around £388,000 at Medica 2015, DTR Medical, also held more than 90 meetings during the event with customers, distributors, suppliers and interested parties.

Managing Director Andrew Davidson said DTR Medical has exhibited at Medica each year since its formation in 2005 and described the combination of exhibition and meeting space provided by the Welsh Government as excellent.


> “As a result of the support we have received in the ten years we have been involved, we can see a considerable return in value which contributes to our future plans.”

Haverfordwest based Frio Ltd is exhibiting for the fifth year running and will be promoting its unique range of patented insulin cooling pouches that keeps insulin, anaphylactic shock pens and other temperature sensitive medication cool for days.

Having diversified into the outdoor and leisure market last year their Zipper Cooling Wallet for insulin users was recently awarded overall product of the year at the UK Outdoor Industry Awards 2016\.

Managing Director Chris Wolsey said: 


> “Our presence at Medica has been a major factor in our business development and has transformed Frio into an international company, exporting to many countries across the globe. The support of the Welsh Government and our business development manager has helped us to break into many new global markets, and  has subsequently secured the future of the company and all its employees.”